
ΤΕΥΧΟΣ ΔΕΥΤΕΡΟ 


Αρ 


. Φύλλου 2654 


ΑΠΟΦΑΣΕΙΣ 

Αριθμ. 20183689 

Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών 
(ΠΜΣ) τουΤμήματος Ψηφιακών Συστημάτων της 
Σχολής Τεχνολογιών Πληροφορικής και Επικοι¬ 
νωνιών του Πανεπιστημίου Πειραιώς, με τίτλο 
«Τεχνοοικονομική Διοίκηση Τηλεπικοινωνιακών 
Συστημάτων» (Τθεήηο-θεοποπιϊε Μ3Π39θηΊθηΙ 
οίΤθΙθεοπιπιυηϊοΒίίοη δγείθπΐδ). 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
(Συνεδρίαση 16η/13-6-2018) 

Έχοντας υπόψη: 

1. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις» και ειδικότερα 
τα άρθρα 30 έως και 37,43 έως και 45 και 85 όπως τρο¬ 
ποποιήθηκαν και ισχύουν. 

2. Την υπουργική απόφαση με αριθμό 216772/Ζ1 / 
8-12-2017 (ΦΕΚ4334/τ.Β'/12-12-2017): «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

3. Τις διευκρινιστικές εγκυκλίους του Υπουργείου 
Παιδείας, Έρευνας και Θρησκευμάτων με αριθμό: 
α) 163204/Ζ1/29-9-2017 ΕΞ. ΕΠΕΙΓΟΝ «Εφαρμογή των 
διατάξεων του ν. 4485/2017 (ΑΊ14) για θέματα μεταπτυ¬ 
χιακών σπουδών και εκπόνησης διδακτορικών διατρι- 
βών-Λοιπά θέματα», β) 164530/Ζ1 /3-10-2017 ΕΠΕΙΓΟΝ 
«Άμεσες ενέργειες και χρονοδιάγραμμα όσον αφορά 
τη λειτουργία των Ειδικών Λογαριασμών Κονδυλίων 
Έρευνας (Ε.Λ.Κ.Ε.) των Α.Ε.Ι. μετά τη δημοσίευση του 
ν. 4485/2017(Α' 114)», γ) 203446/Ζ1/22-11-2017 «Δι- 
ευκρινήσεις σχετικά με την εφαρμογή διατάξεων του 
ν.4485/2017 (Α' 114), και δ) 227378/Ζ1/22-12-2017 ΕΞ. 
ΕΠΕΙΓΟΝ «Εφαρμογή των διατάξεων του ν.4485/2017 
(ΑΊ 14) για θέματα μεταπτυχιακών σπουδών». 

4. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

5. Τις διατάξειςτου ν.4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 


των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

6. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189Α') «Διασφάλιση της ποιότητας στην 
ανώτατη εκπαίδευση. Σύστημα μεταφοράς και συσσώ¬ 
ρευσης πιστωτικών μονάδων - Παράρτημα διπλώματος» 
όπως τροποποιήθηκε και ισχύει. 

7. Το αριθμ. ΦΕΚ 617/τ.ΥΟΔΔ/23-11 -2017 στο οποίο δη¬ 
μοσιεύτηκε η αριθμ. 201656/Ζ1 /21 -11 -2017 Διαπιστωτική 
πράξη του Υπουργού Παιδείας, Έρευνας και Θρησκευμά¬ 
των (ΑΔΑ:72Ε34653ΠΣ-ΒΤΨ) περί εκλογής Πρύτανη και 
τριών (3) Αντιπρυτάνεωντου Πανεπιστημίου Πειραιώς με 
θητεία τεσσάρων (4) ετών, από 1-12-2017 έως 30-11-2021. 

8. Τις αριθμ. 20176901/6-12-2017 (ΑΔΑ: Ω4Δ4469 
Β7Τ-0Χ6), αριθμ. 20181150/26-2-2018 (ΑΔΑ: ΨΣΤ9469 
Β7Τ-Μ93), αριθμ. 20181709/ 19-3-2018 (ΑΔΑ: 6ΒΦ1469 
Β7Τ-ΤΟΥ) και αριθμ. 20182231/16-4-2018 (ΑΔΑ: 
ΩΘ63469Β7Τ-Ξ3Β) αποφάσεις του Πρύτανη περί συ¬ 
γκρότησης και ανασυγκρότησης της Συγκλήτου του 
Πανεπιστημίου Πειραιώς. 

9. Το απόσπασμα πρακτικού της Συνέλευσης του 
Τμήματος Ψηφιακών Συστημάτων του Πανεπιστημίου 
Πειραιώς (συνεδρίαση 24/5/2018). 

10. το αριθμ. 92529/Ζ1/06-06-2018 έγγραφο του 
ΥΠ.Π.Ε.Θ., με θέμα «Ίδρυση Προγραμμάτων Μεταπτυχια¬ 
κών Σπουδών, σε εφαρμογή των διατάξεων του άρθρου 
32 του ν. 4485/2017 (ΑΊ 14)» που αφορά στην έγκριση 
της ίδρυσης του ΠΜΣ. 

11. Το γεγονός ότι από την εφαρμογή των διατάξεων 
της παρούσας απόφασης δεν προκαλείται πρόσθετη 
δαπάνη εις βάρος του τακτικού προϋπολογισμού ή την 
κρατική επιχορήγηση του Πανεπιστημίου Πειραιώς, απο¬ 
φασίζουμε: 

την έγκριση του Κανονισμού Μεταπτυχιακών Σπου¬ 
δών του Προγράμματος Μεταπτυχιακών Σπουδών 
(ΠΜΣ) τουΤμήματος Ψηφιακών Συστημάτων της Σχολής 
Τεχνολογιών Πληροφορικής και Επικοινωνιών του Πανε¬ 
πιστημίου Πειραιώς με τίτλο «Τεχνοοικονομική Διοίκηση 
Τηλεπικοινωνιακών Συστημάτων» (ΤθοΓιηο-θεοποιπίο 
Μ3Π39θΐηθηΐ οίΤθΙθεοιηιηυηίοΒΐίοη 5γ5ΐθΐτΐ5), από το 
ακαδημαϊκό έτος 2018-2019, ως ακολούθως: 

Άρθρο 1 

Γενικές Διατάξεις 

Το Τμήμα Ψηφιακών Συστημάτων της ΣχολήςΤεχνο- 
λογιών Πληροφορικής και Επικοινωνιών του Πανεπιστη- 

μίου Πειραιώς θα οργανώσει και θα λειτουργήσει από το 
ακαδημαϊκό έτος 2018-2019 Πρόγραμμα Μεταπτυχια¬ 
κών Σπουδών (ΠΜΣ) με τίτλο «Τεχνοοικονομική Διοίκη¬ 
ση Τηλεπικοινωνιακών Συστημάτων» (Τθςόπο-θςοηοπηίς 
Μ3Π39θΐηθηΐ οίΤθΙθςοηΊΐηυηίςΒΐίοη 5γ5ΐθΐτΐ5) σύμφωνα 
με τις διατάξεις της απόφασης αυτής και τις διατάξεις 
του ν. 4485/2017 όπωςαυτόςτροποποιήθηκε και ισχύει. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) στην 
Τεχνοοικονομική Διοίκηση Τηλεπικοινωνιακών Συστη¬ 
μάτων, έχει ως αντικείμενο τη δημιουργία εξειδικευμέ- 
νων επιστημόνων στο χώρο των τηλεπικοινωνιών, με 
γνώσεις στο σχεδίασμά τηλεπικοινωνιακών συστημάτων 
και υπηρεσιών, οι οποίοι θα έχουν παράλληλα επιχει¬ 
ρηματικές και γενικότερα οικονομικές γνώσεις για την 
επενδυτική αξιολόγηση και λήψη αποφάσεων. Ο συν¬ 
δυασμός εξειδικευμένων τεχνικών και οικονομικών 
γνώσεων στη διοίκηση τηλεπικοινωνιακών υποδομών 
και τη δημιουργία ανταγωνιστικών σχετικών προϊόντων 
και υπηρεσιών αποτελεί σημαντικό παράγοντα για την 
ανάπτυξη της οικονομίας και τη ψηφιακή σύγκλιση. Στο 
πλαίσιο αυτό, το πρόγραμμα προσφέρει τις απαιτούμε- 
νες γνώσεις, τόσο για το σχεδίασμά τηλεπικοινωνιακών 
υποδομών και υπηρεσιών, όσο και για την κοστολόγηση, 
την οικονομική αξιολόγηση, και τη λήψη των σχετικών 
επενδυτικών και χρηματοδοτικών αποφάσεων. 

Σκοπός του ΠΜΣ είναι: 

ί) Η προαγωγή της διεπιστημονικής γνώσης και έρευ¬ 
νας στο σχεδίασμά σύγχρονων τηλεπικοινωνιακών συ¬ 
στημάτων και νέων δικτυακών υπηρεσιών από στελέχη 
που διαθέτουν τεχνολογικό και οικονομικό υπόβαθρο 
Μ) Η κάλυψη των αυξημένων αναγκών σε εξειδικευ- 
μένες, διεπιστημονικές γνώσεις, τόσο των σύγχρονων 
τεχνολογιών στις τηλεπικοινωνίες, όσο και χρηματοοι¬ 
κονομικής διοίκησης, ώστε εξειδικευμένοι επιστήμονες 
να στελεχώσουν τη διοίκηση και οικονομική διαχείριση 
εταιρειών παροχής τηλεπικοινωνιακών υπηρεσιών ή να 
δημιουργήσουν δικές τους επιχειρήσεις. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στην «Τεχνοοικονομική Διοίκηση Τηλεπικοινω¬ 
νιακών Συστημάτων» (ΤθεΕιηο-θεοποιπίε Μ3Π39θΐηθηΐ 
οίΤθΙθςοΓηιπυηίεΒΐίοη 5γ5ΐθΐτΐ5). 

Άρθρο 4 

Δομή καΓΟργανατου ΠΜΣ 

1. Αρμόδια όργανα για την ίδρυση, οργάνωση και λει¬ 
τουργία των Π.Μ.Σ. σύμφωνα με το ν. 4485/2017 είναι: 

α) η Σύγκλητος του Ιδρύματος, 
β) η Συνέλευση του Τμήματος, 
γ) η Συντονιστική Επιτροπή (Σ.Ε.) του Π.Μ.Σ., 
δ) η Επιτροπή Μεταπτυχιακών Σπουδών, 
ε) ο Διευθυντής του Π.Μ.Σ. 

2. Η Σύγκλητος είναι το αρμόδιο όργανο για τα θέματα 
ακαδημαϊκού, διοικητικού, οργανωτικού και οικονομικού 
χαρακτήρα των Π.Μ.Σ. Επίσης, η Σύγκλητος ασκεί όσες 
αρμοδιότητες σχετικά μετά Π.Μ.Σ. δεν ανατίθενται από 
το νόμο ειδικώς σε άλλα όργανα. 


3. Η Συνέλευση του Τμήματος έχει τις εξής αρμοδιό¬ 
τητες: 

α) εισηγείται στη Σύγκλητο δια της Επιτροπής Με¬ 
ταπτυχιακών Σπουδών για την αναγκαιότητα ίδρυσης 
Π.Μ.Σ., 

β) ορίζει τα μέλη των Σ.Ε., 

γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων, 
ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 
στ) ασκεί κάθε άλλη αρμοδιότητα που προβλέπεται 
από τις διατάξεις του παρόντος Κεφαλαίου. 

4. Η Συντονιστική Επιτροπή (Σ.Ε.) του Π.Μ.Σ. απαρτί¬ 
ζεται από πέντε (5) μέλη Δ.Ε.Π. του Τμήματος, οι οποίοι 
έχουν αναλάβει μεταπτυχιακό έργο και εκλέγονται από 
τη Συνέλευση του Τμήματος για διετή θητεία.Τα μέλη της 
Σ.Ε. δεν δικαιούνται επιπλέον αμοιβή ή αποζημίωση για 
τη συμμετοχή τους στην επιτροπή (31 παρ. 7). Η θητεία 
του Προέδρου της Σ.Ε. μπορεί να ανανεωθεί μία φορά. 
Η Σ.Ε. είναι αρμόδια για την παρακολούθηση και το συ¬ 
ντονισμό της λειτουργίας του προγράμματος. 

ί. Εισηγείται στη Συνέλευση την κατανομή του διδακτι¬ 
κού έργου μεταξύ των διδασκόντων του ΠΜΣ. 

ίί. Ορίζει τον επιβλέποντα και τα μέλη της τριμελούς 
επιτροπής εξέτασης διπλωματικών εργασιών, ο ορισμός 
της οποίας επικυρώνεται από τη Συνέλευση τουΤμήματος. 

ίίί. Εξετάζει φοιτητικά θέματα όπως αιτήσεις αναστο¬ 
λής φοίτησης, παράτασης σπουδών, αναγνώρισης μα¬ 
θημάτων από προηγούμενη μεταπτυχιακή εκπαίδευση, 
αντικατάστασης μαθημάτων του παρόντος Προγράμμα¬ 
τος με μαθήματα άλλων Μεταπτυχιακών Προγραμμά¬ 
των, και εισηγείται σχετικά στη Συνέλευση του Τμήματος. 

5. Η Επιτροπή Μεταπτυχιακών Σπουδών συστήνεται 
σε κάθε Ίδρυμα, αποτελείται από τον Αντιπρύτανη Ακα¬ 
δημαϊκών Υποθέσεων, ο οποίος εκτελεί χρέη Προέδρου 
και τους Κοσμήτορεςτου οικείου Ιδρύματος ως μέλη και 
έχει τις αρμοδιότητες που προβλέπονται στην παρ. 5 του 
άρθρου 32 του ν. 4485/2017. 

6. Ο Διευθυντής του Π.Μ.Σ. είναι μέλος ΔΕΠ πρώτης 
βαθμίδας ή της βαθμίδας του αναπληρωτή, του ιδίου 
ή συναφούς γνωστικού αντικειμένου με το γνωστικό 
αντικείμενο του ΠΜΣ. Επιπλέον, είναι μέλος και Πρόε¬ 
δρος της Σ.Ε. και ορίζεται μαζί με τον Αναπληρωτή του, 
με απόφαση της Συνέλευσης του Τμήματος για διετή 
θητεία. Ο Διευθυντήςτου Π.Μ.Σ. εισηγείται στα αρμόδια 
όργανα του Ιδρύματος για κάθε θέμα που αφορά στην 
αποτελεσματική λειτουργία του προγράμματος. Ο Δι¬ 
ευθυντής δεν μπορεί να έχει περισσότερες από δύο (2) 
συνεχόμενες θητείες και δεν δικαιούται επιπλέον αμοιβή 
για το διοικητικό του έργο ως Διευθυντής. Έχει τις ακό¬ 
λουθες αρμοδιότητες: 

ί. Συγκαλεί σε συνεδρίαση τη ΣΕ. 
ίί. Καταρτίζει την ημερήσια διάταξη των εν λόγω συ¬ 
νεδριάσεων, λαμβάνοντας υπόψη εισηγήσειςτων μελών 
και οργάνων του ΠΜΣ. 

ίίί. Ορίζει εκλογές για την αναπλήρωση μελών επιτρο¬ 
πών λόγω κένωσης θέσης. 

ίν. Έχει την ευθύνη σύνταξης του προϋπολογισμού και 
απολογισμού του Προγράμματος, τους οποίους υποβάλ¬ 
λει στη Συνέλευση. 

ν. Ο Διευθυντής του ΠΜΣ ως Επιστημονικός Υπεύθυ¬ 
νος του αντίστοιχου έργου είναι αρμόδιος για την πα¬ 
ρακολούθηση και την εκτέλεση του εγκεκριμένου προ¬ 
ϋπολογισμού όπως επίσης για την έκδοση των εντολών 
πληρωμής των σχετικών δαπανών, την υπογραφή των 
εντολών πληρωμής και τη συνυπογραφή των συμβάσε¬ 
ων ανάθεσης έργου. (Κανονισμός ΠΑ.ΠΕΙ.) 

7. Αναπληρωτής Διευθυντής του ΠΜΣ είναι Καθηγητής 
ή Αναπληρωτής Καθηγητής και εκπληρώνει τα καθήκο¬ 
ντα του Διευθυντή σε περίπτωση απουσίας του. 

8. Τη διοικητική και γραμματειακή υποστήριξη του 
ΠΜΣ αναλαμβάνει η Γραμματεία του Τμήματος και η 
γραμματεία του ΠΜΣ. Οι διοικητικοί υπάλληλοι που 
υποστηρίζουν τα ΠΜΣ εκτός ωρών εργασίας τους στο 
Πανεπιστήμιο, καθώς και αυτοί στους οποίους έχει ανα¬ 
τεθεί έργο σχετικά με τα ΠΜΣ, δύνανται να αμείβονται 
για τις υπηρεσίες που παρέχουν. 

Άρθρο 5 

Κατηγορίες εισακτέων 

1. Στο ΠΜΣ γίνονται δεκτοί κάτοχοι τίτλου πρώτου 
κύκλου σπουδών Α.Ε.Ι. της ημεδαπής ή ομοταγών ιδρυ¬ 
μάτων της αλλοδαπής σύμφωνα με τις διατάξεις του άρ¬ 
θρου 34 του ν.4485/2017. 

2. Οι αλλοδαποί υποψήφιοι θα πρέπει να γνωρίζουν 
επαρκώς την ελληνική και την αγγλική γλώσσα. 

3. Τα μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π. 
που πληρούν τις προϋποθέσεις της προηγούμενης πα¬ 
ραγράφου, μπορούν μετά από αίτησή τους να γίνουν 
δεκτοί ως υπεράριθμοι, και μόνο ένας κατ'έτος, μόνο σε 
Π.Μ.Σ. που οργανώνεται σε Τμήμα του Ιδρύματος όπου 
υπηρετούν, το οποίο είναι συναφές με το αντικείμενο του 
τίτλου σπουδών και του έργου που επιτελούν στο οικείο 
Ίδρυμα, (ν.4485/2017 άρθρο 34, παρ. 8) 

4. Το ΠΜΣ θα δέχεται σαράντα (40) φοιτητές ανά ακα¬ 
δημαϊκό έτος και προγραμματίζεται να απασχολεί δεκα¬ 
πέντε (15) συνολικά διδάσκοντες. Αυτό αντιστοιχεί σε 
τρεις (3) μεταπτυχιακούς φοιτητές ανά διδάσκων. 

5. Σημειώνεται ότι ο μέγιστος αριθμός μεταπτυχιακών 
φοιτητών στα ΠΜΣτουΤμήματος είναι σαράντα (40) ανά 
έτος σε σχέση και με τον αριθμό των περίπου εκατόν 
εξήντα πέντε (165) προπτυχιακών φοιτητών ανά έτος 
και των είκοσι πέντε (25) διδασκόντων του Τμήματος 
Ψηφιακών Συστημάτων του Πανεπιστημίου Πειραιώς, 
(άρθρο 45, ν.4485/2017). 

6. Τα ανωτέρω στοιχεία δίνονται κατά προσέγγιση και 
ανταποκρίνονται στα δεδομένα του έτους σύνταξης του 
Κανονισμού. 

Άρθρο 6 

Κριτήρια και Διαδικασία Επιλογής 

Υποψηφίων για τα ΠΜΣ 

1. Η επιλογή των εισακτέων στα ΠΜΣ γίνεται σύμφωνα 
με τις διατάξεις του ν. 4485/2017 και τις ρυθμίσεις του 
παρόντος Κανονισμού Μεταπτυχιακών Σπουδών. 

2. Με απόφαση της Συνέλευσης δημοσιεύεται και 
αναρτάται στην ιστοσελίδα του Τμήματος και του Ιδρύ¬ 
ματος προκήρυξη για την εισαγωγή μεταπτυχιακών φοι¬ 
τητών στο ΠΜΣ. Στην προκήρυξη αναγράφονται όλες οι 
σχετικές λεπτομέρειες (ημερομηνίες και τόπος κατάθε¬ 
σης της αίτησης, απαραίτητα δικαιολογητικά που πρέπει 


να τη συνοδεύουν, κ.ά.). Οι σχετικές αιτήσεις μαζί με τα 
απαραίτητα δικαιολογητικά κατατίθενται στην Γραμμα¬ 
τεία του Τμήματος, σε προθεσμία που ορίζεται κατά την 
προκήρυξη και δύναται να παραταθεί με απόφαση της 
Συνέλευσης του Τ μήματος. 

3. Τα απαιτούμενα δικαιολογητικά που υποβάλλονται 
από κάθε υποψήφιο είναι τα εξής: 

ί) Αίτηση εγγραφής. 

μ) Βιογραφικό σημείωμα. 

ϋί) Αντίγραφο πτυχίου ή βεβαίωση περάτωσης σπου¬ 
δών. 

ίν) Πιστοποιητικό αναλυτικής βαθμολογίας, στο οποίο 
αναγράφεται και ο βαθμός πτυχίου. 

ν) Δύο συστατικές επιστολές. 

νί) Αντίγραφο Πτυχιακής ή Διπλωματικής εργασίας 
(εάν εκπονήθηκε). 

νϋ) Δημοσιεύσεις σε περιοδικά με κριτές (εάν υπάρ¬ 
χουν). 

νίϋ) Αποδεικτικά επαγγελματικής ή ερευνητικής δρα¬ 
στηριότητας, εάν υπάρχουν. 

ίχ) Επικυρωμένο αντίγραφο πιστοποιητικού αγγλικής 
γλωσσομάθειας. 

χ) Φωτοτυπία δύο όψεων της αστυνομικής ταυτότητας. 

χί) Φωτογραφίες. 

4. Η Συνέλευση του Τ μήματος με απόφασή της δύναται 
να ορίσει πρόσθετο/α δικαιολογητικό/α. 

5. Οι φοιτητές από ιδρύματα της αλλοδαπής πρέπει να 
προσκομίσουν πιστοποιητικό ισοτιμίας από τον ΔΟΑΤΑΠ, 
σύμφωνα με το άρ. 34, παρ. 7 του ν. 4485/2017. 

6. Κατ'εξαίρεση, γίνονται δεκτές αιτήσεις υποψηφίων 
που δεν διαθέτουν κατά την καταληκτική ημερομηνία 
για την υποβολή υποψηφιοτήτων τίτλο σπουδών από 
του οριζόμενους στο άρθρο 6. Σε περίπτωση επιλογής 
τους, οι υποψήφιοι αυτοί πρέπει να προσκομίσουν είτε 
βεβαίωση ολοκλήρωσης σπουδών είτε επικυρωμένο 
αντίγραφο του τίτλου σπουδών τους πριν την εγγραφή 
τους στο ΠΜΣ. Αλλως, δεν εγγράφονται στο ΠΜΣ. Το 
αυτό ισχύει και για το πιστοποιητικό γνώσης της αγγλι¬ 
κής γλώσσας. 

7. Η αξιολόγηση των υποψηφίων του ΠΜΣ γίνεται από 
αντίστοιχη Επιτροπή Αξιολόγησης Υποψηφίων (ΕΑΥ) η 
οποία αποτελείται από μέλη ΔΕΠ του Τμήματος. Οι ΕΑΥ 
συγκροτούνται με απόφαση της Συνέλευσης κατόπιν 
εισήγησης της ΣΕ-ΠΜΣ. 

8. Η Γραμματεία του ΠΜΣ, στην οποία υποβάλλο¬ 
νται οι φάκελοι με τα απαραίτητα δικαιολογητικά κάθε 
υποψηφιότητας, αρχειοθετεί τους φακέλους με αριθμό 
πρωτοκόλλου, ελέγχει αν περιέχουν όλα τα απαραίτητα 
δικαιολογητικά, τους ταξινομεί και τους παραδίδει στις 
αντίστοιχες ΕΑΥ. 

9. Τα κριτήρια αξιολόγησης των υποψηφίων είναι τα 
ακόλουθα: 

ί) Τίτλοι σπουδών. 

Μ) Βαθμολογίες τίτλων σπουδών και μαθημάτων που 
είναι συναφή με το αντικείμενο της κατεύθυνσης επι¬ 
λογής του ΠΜΣ. 

ίίί) Επάρκεια γνώσης της αγγλικής γλώσσας. 

ίν) Πεδίο και διάρκεια εργασιακής και ερευνητικής 
εμπειρίας. 

ν) Συστατικές επιστολές. 

νί) Συνέντευξη. 

νϋ) Συμπληρωματικά κριτήρια. 

10. Τα συμπληρωματικά κριτήρια, οι συντελεστές 
των κριτηρίων επιλογής και η ελάχιστη συνολική βαθ¬ 
μολογία των κριτηρίων επιλογής την οποία πρέπει να 
συγκεντρώσει κάθε υποψήφιος προκειμένου να κληθεί 
για συνέντευξη καθορίζονται με απόφαση της Συνέλευ¬ 
σης, κατόπιν εισήγησης της ΣΕ-ΠΜΣ, πριν από την ημε¬ 
ρομηνία έναρξης της υποβολής των υποψηφιοτήτων. 
Εφόσον δεν καθορισθούν συμπληρωματικά κριτήρια, 
η επιλογή γίνεται με βάση τα κριτήρια (ί) - (νί). Υποψή¬ 
φιοι οι οποίοι, παρόλο ότι εκλήθησαν, δεν προσήλθαν 
στην προγραμματισμένη συνέντευξη αποκλείονται της 
περαιτέρω αξιολόγησης. 

11. Οι υποψήφιοι που δεν έχουν λάβει τον προπτυχι¬ 
ακό τίτλο σπουδών τους μέχρι την καταληκτική ημερο¬ 
μηνία για την υποβολή υποψηφιοτήτων κρίνονται από 
την ΕΑΥ με βάση τις αναλυτικές βαθμολογίες τους κατά 
τη διάρκεια των προπτυχιακών σπουδών τους. Σε πε¬ 
ρίπτωση που κριθούν εισακτέοι, τα άτομα αυτά πρέπει 
να προσκομίσουν επικυρωμένο αντίγραφο του πτυχίου 
τους πριν την εγγραφή τους στο ΠΜΣ. Άλλως, δεν εγγρά- 
φονται στο ΠΜΣ. 

12. Ο τρόπος πιστοποίησης της επάρκειας γνώσης 
στην αγγλική γλώσσα καθορίζεται με απόφαση της Συ¬ 
νέλευσης μετά από εισήγηση της ΣΕ-ΠΜΣ. 

13. Η Συνέλευση μπορεί να αποφασίσει, κατόπιν εισή¬ 
γησης της ΣΕ-ΠΜΣ, τη διεξαγωγή πρόσθετων (εσωτερι¬ 
κών) εξετάσεων για όλους ή για μερικούς υποψηφίους. 
Με την ίδια απόφαση καθορίζεται η εξεταστέα ύλη και 
ο χρόνος των εξετάσεων αυτών. 

14. Η ΕΑΥ κάθε κατεύθυνσης προβαίνει στην ακόλου¬ 
θη διαδικασία αξιολόγησης των υποψηφίων: 

ί. Αξιολογεί τους φακέλους των υποψηφίων και καταρ¬ 
τίζει πίνακα αυτών κατά φθίνουσα σειρά αξιολόγησης 
με βάση τα ανωτέρω κριτήρια, πλην του κριτηρίου της 
συνέντευξης. 

ϋ. Απορρίπτει τους υποψηφίους που δεν συγκεντρώ¬ 
νουν την ελάχιστη συνολική βαθμολογία των κριτηρίων 
επιλογής και καταρτίζει πίνακα προεπιλογής υποψηφίων. 

Μί. Καλεί τους προεπιλεγέντες υποψηφίους σε συνε¬ 
ντεύξεις. 

ίν. Διεξάγει τυχόν εσωτερικές εξετάσεις αξιολόγησης 
των γνώσεων των υποψηφίων. 

ν. Καταρτίζει πίνακα κατάταξης των υποψηφίων κατά 
φθίνουσα σειρά και τον υποβάλλει στη ΣΕ-ΠΜΣ. 

15. Η ΣΕ-ΠΜΣ διαμορφώνει τους τελικούς πίνακες ει¬ 
σακτέων και επιλαχόντων του ΠΜΣ λαμβάνοντας υπόψη 
τα θέματα λειτουργίας του ΠΜΣ. Οι πίνακες των εισα¬ 
κτέων και επιλαχόντων του ΠΜΣ εγκρίνονται από τη 
Συνέλευση κατόπιν εισήγησης της ΣΕ-ΠΜΣ. 

16. Οι εισακτέοι ενημερώνονται εγγράφως από τη 
Γραμματεία του ΠΜΣ και καλούνται να απαντήσουν, επί¬ 
σης εγγράφως, εντός προθεσμίας που καθορίζεται από 
τη ΣΕ-ΠΜΣ, αν αποδέχονται ή όχι την εισαγωγή τους στο 
ΠΜΣ. Η μη απάντηση από επιλεγέντες υποψηφίους εντός 
της προθεσμίας αυτής ισοδυναμεί με άρνηση αποδοχής. 
Εφόσον υπάρξουν αρνήσεις αποδοχής από επιλεγέντες 
υποψήφιους, η Γραμματεία του ΠΜΣ καλεί, κατά σειρά 
αξιολόγησης, τους αμέσως επόμενους υποψηφίους από 
το σχετικό πίνακα επιλαχόντων της αντίστοιχης κατεύ¬ 
θυνσης του ΠΜΣ. 


Άρθρο 7 

Διάρκεια Σπουδών 

1. Η χρονική διάρκεια φοίτησης στο ΠΜΣ που οδηγεί 
στη λήψη Διπλώματος Μεταπτυχιακών Σπουδών (ΔΜΣ) 
ορίζεται σε τρία (3) ακαδημαϊκά εξάμηνα, στα οποία 
περιλαμβάνεται και ο χρόνος εκπόνησης διπλωματικής 
εργασίας. 

2. Κάθε φοιτητής δικαιούται ένα ακαδημαϊκό εξάμηνο 
επιπλέον της προβλεπόμενης διάρκειας φοίτησής του 
προκειμένου να ολοκληρώσει τις μεταπτυχιακές του 
σπουδές. 

Σε περίπτωση που ο φοιτητής ενταχθεί σε πρόγραμ¬ 
μα πρακτικής άσκησης ενός ακαδημαϊκού εξαμήνου, το 
πρόσθετο εξάμηνο αρχίζει μετά το πέρας της πρακτικής 
άσκηση, στα πλαίσια του προγράμματος ΕΓ35ΐηυ5. 

3. Σε εξαιρετικές περιπτώσεις, είναι δυνατή η χορήγη¬ 
ση αναστολής φοίτησης σε φοιτητή μετά από την παρέ¬ 
λευση ενός (1) τουλάχιστον εξαμήνου σπουδών και μετά 
από αίτησή του, πρόταση της ΣΕ-ΠΜΣ και απόφαση της 
Συνέλευση Τμήματος. Στην αίτησή του ο φοιτητής ανα¬ 
φέρει υποχρεωτικώς τους λόγους, το χρονικό διάστημα 
της αιτούμενης αναστολής φοίτησης και επισυνάπτει τα 
σχετικά δικαιολογητικά. 

4. Η αναστολή φοίτησης χορηγείται για ακριβώς ένα 
(1) ακαδημαϊκό έτος (δύο ακαδημαϊκά εξάμηνα) αρχής 
γενομένης από την ημερομηνία έναρξης του ακαδημα¬ 
ϊκού εξαμήνου για το οποίο υποβάλλεται η αίτηση. 

5. Με τη λήξη της περιόδου αναστολής φοίτησης, ο 
φοιτητής παρακολουθεί τα μαθήματα του εξαμήνου στο 
οποίο θα φοιτούσε αν δεν του είχε χορηγηθεί αναστολή. 

Η φοίτηση παρατείνεται για όσα ακαδημαϊκά εξάμηνα 
διήρκεσε η αναστολή. 

6. Αν κατά το χρονικό διάστημα που διαρκεί η αναστο¬ 
λή φοίτησης κάθε φοιτητή τροποποιηθεί το πρόγραμμα 
ή η διάρκεια σπουδών του ΠΜΣ, τότε: 

ί. Ο φοιτητής θα ακολουθήσει πρόγραμμα σπουδών 
με τον ίδιο αριθμό πιστωτικών μονάδων που είχε κατά 
την εγγραφή του στο ΠΜΣ. 

ϋ. Ο φοιτητής θα παρακολουθήσει μαθήματα σύμφω¬ 
να με τις αντιστοιχίσεις μεταξύ νέων και παλαιών μαθη¬ 
μάτων στις οποίες έχει προβεί η Συνέλευση Τμήματος 
μετά από πρόταση της ΣΕ-ΠΜΣ. 

Άρθρο 8 

Πρόγραμμα Μαθημάτων 

1. Το ΠΜΣ ξεκινά το χειμερινό ή το εαρινό εξάμηνο 
εκάστου ακαδημαϊκού έτους. 

2. Για την απόκτηση ΔΜΣ απαιτούνται συνολικά ενε¬ 
νήντα (90) πιστωτικές μονάδες (Ε(ΓΓ5). 

3. Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυχή 
εξέταση μεταπτυχιακών μαθημάτων, ερευνητική απα¬ 
σχόληση και συγγραφή επιστημονικών εργασιών, κ.ά. 
καθώς και σε εκπόνηση μεταπτυχιακής διπλωματικής 
εργασίας. 

4. Η διδασκαλία των μαθημάτων γίνεται διά ζώσης. 

5. Τα μαθήματα οργανώνονται σε εξάμηνα, πραγμα¬ 
τοποιούνται σε εβδομαδιαία βάση και διεξάγονται στην 
ελληνική ή αγγλική γλώσσα. 

6. Το πρόγραμμα των μαθημάτων διαμορφώνεται 
ως εξής: 


Α'Εξάμηνο 

Μαθήματα Υποχρεωτικά 

Διδ. 

ώρες 

Πιστωτικές 

μονάδες 

Τηλεπικοινωνιακές Υποδομές και 
Υπηρεσίες (ΤθΙθεοιηιηυηίεΒΐίοη 
Ιηίΐ'Βϊΐΐ'υεΐυΐ'θ 3ηά 5θη/ίεθ5) 

30 

7,5 

Προγραμματιζόμενα Δίκτυα 
και Νεφοϋπολογιστική 
(5οίΐνν3Γθ ϋθίίηθά ΝθΐννοΓΐ<5 
3ηά ϋουά (Ιοιηρυΐίης) 

30 

7,5 

Ανάλυση Αγορών και Υπηρεσίες 
(Μ3Γΐ<θΐ ΑΠ3ΐγ5Ι5 3Π0 5θΓνίεθ5) 

30 

7,5 

Διοίκηση και Ανάπτυξη Επιχει¬ 
ρησιακού Σχεδίου (Μ3Π39οηηθηΐ 
3πά Βυ5ίπθ55 ΡΙβπ ϋθνθίορπηθηί) 

30 

7,5 

Σύνολο 


30 


Β' Εξάμηνο 

Μαθήματα Υποχρεωτικά 

Διδ. 

ώρες 

Πιστωτικές 

μονάδες 

Σχεδιασμός Τ ηλεπικοινωνιακών 
Δικτύων (ϋθείρη οί 
ΤθΙθεοιπιηυηίςΒΐίοη Νθΐννοι1<5) 

30 

7,5 

Τεχνοοικονομική Ανάλυση 
Τηλεπικοινωνιακών Δικτύων 
(Τθοήηο-θοοηοιηίο Αη3ΐγ$ί5 οί 
ΤθΙθεοιηιηυηίεΒΐίοη ΝθΐννοιΊ<5) 

30 

7,5 

Επιχειρησιακή Αναλυτική και Τε¬ 
χνικές Βελτιστοποίησης 
Αποφάσεων (Βυείηθεε ΑπΒίγΐίεε 
3πά ϋθαείοπ 

ΟρΐίιπίζΒΐίοη Τθείιπίηυθε) 

30 

7,5 

Στρατηγική των Επιχειρήσε¬ 
ων και Επενδύσεις (Βυείηθεε 
5ΐΤ3ΐθ9Υ 3πά Ιπνθ5ΐιτΐθηΐ5) 

30 

7,5 

Σύνολο 


30 


Γ' Εξάμηνο 

Μαθήματα Υποχρεωτικά 

Διδ. 

ώρες 

Πιστωτικές 

μονάδες 

Εκπόνηση Μεταπτυχιακή 
Διπλωματική Εργασία 
(Μ5εΤίΐθ5ί5) 


30 

Σύνολο 


30 


7. Είναι δυνατό, με απόφαση τηςΣυνέλευσηςτουΤμή- 
ματος και έγκριση της Συγκλήτου να γίνεται τροποποί¬ 
ηση του προγράμματος μαθημάτων και ανακατανομή 
των μαθημάτων μεταξύ των εξαμήνων. 

8. Το πρόγραμμα σπουδών του ΠΜΣ μπορεί να ανα¬ 
μορφώνεται κατόπιν εισήγησης της ΣΕ-ΠΜΣ, απόφα¬ 
ση της Συνέλευσης και έγκριση από τη Σύγκλητο του 


Πανεπιστημίου Πειραιώς. Σε περίπτωση αντιστοίχησης 
μαθημάτων του παλαιού προγράμματος με μαθήματα 
του νέου προγράμματος σπουδών αυτή γίνεται κατόπιν 
εισήγησης της ΣΕ-ΠΜΣ και απόφασης της Συνέλευσης 
του Τμήματος. 

Άρθρο 9 

Όροι Φοίτησης - υποχρεώσεις 

και δικαιώματα μεταπτυχιακών φοιτητών 

1. Οι μεταπτυχιακοί φοιτητές έχουν όλα τα δικαιώμα¬ 
τα και τις παροχές που προβλέπονται για τους φοιτητές 
του Α' κύκλου σπουδών, πλην του δικαιώματος παροχής 
δωρεάν διδακτικών συγγραμμάτων. Το Ίδρυμα υποχρε- 
ούται να εξασφαλίσει στους φοιτητές με αναπηρία ή/ 
και ειδικές ανάγκες προσβασιμότητα στα προτεινό- 
μενα συγγράμματα και τη διδασκαλία (παρ. 3, αρ. 34, 
ν.4485/2017). 

2. Οι μεταπτυχιακοί φοιτητές καλούνται να συμμετέ¬ 
χουν και να παρακολουθούν σεμινάρια ερευνητικών 
ομάδων, επισκέψεις εργαστηρίων, συνέδρια/ημερίδες 
με γνωστικό αντικείμενο συναφές με αυτό του ΠΜΣ, δια¬ 
λέξεις ή άλλες επιστημονικές εκδηλώσεις του ΠΜΣ κ.ά. 

3. Οι μεταπτυχιακοί φοιτητές υποχρεούνται: 

• Να προσέρχονται και να συμμετέχουν σε όλες τις δρα¬ 
στηριότητες του κάθε μαθήματος, όπως αυτές ορίζονται 
στο σχετικό αναλυτικό πρόγραμμα και να υπογράφουν 
το σχετικό παρουσιολόγιο. 

■ Να εφοδιάζονται εγκαίρως με τα απαραίτητα συγ¬ 
γράμματα, το επιστημονικό υλικό μέσω του διαδικτύου 
και φωτοτυπίες επιστημονικών άρθρων που καλύπτουν 
τη διδακτέα ύλη. 

■ Να ανταποκρίνονται με συνέπεια σε όλες τις προ- 
βλεπόμενες δοκιμασίες αξιολόγησης επιδόσεων που 
έχουν προγραμματιστεί στα πλαίσια κάθε μαθήματος 
(προσέλευση σε εξετάσεις, υποβολή εργασιών εντός 
προβλεπόμενων ημερομηνιών, κ.λπ.). 

■ Να συμμετέχουν στη διαδικασία αξιολόγησης του 
ΠΜΣ. 

4. Οι μεταπτυχιακοί φοιτητές συμμετέχουν στα μα¬ 
θήματα Πληροφοριακής Παιδείας που διεξάγει η βιβλι¬ 
οθήκη που αφορούν: στρατηγικές αναζήτησης πλη¬ 
ροφοριακών πηγών και αξιολόγηση αποτελεσμάτων 
(εγκυρότητα, επικαιρότητα, σχετικότητα), σύνταξη βι¬ 
βλιογραφίας και πρότυπα βιβλιογραφικών αναφορών, 
δεοντολογία της πληροφορίας (αποφυγή λογοκλοπής) 
και αυτοαπόθεση των Διπλωματικών εργασιών στο Ιδρυ¬ 
ματικό Αποθετήριο ΔΙΩΝΗ. 

5. Το ΠΜΣ μπορεί να παρέχει έναν αριθμό υποτρο¬ 
φιών ανά ακαδημαϊκό εξάμηνο σε φοιτητές πλήρους 
φοίτησης, που καθορίζεται με απόφαση της Συνέλευσης 
τουΤμήματος, κατόπιν εισήγησηςτηςΣΕ-ΠΜΣ.Το ύψος 
κάθε υποτροφίας δεν μπορεί να υπερβαίνει το ύψος των 
διδάκτρων ενός εξαμήνου. 

6. Οι υποτροφίες δίνονται με βάση ακαδημαϊκά κριτή¬ 
ρια με απόφαση της Συνέλευσης του Τμήματος, κατόπιν 
εισήγησης της ΣΕ-ΠΜΣ και εγγράφονται στον προϋπολο¬ 
γισμό του ΠΜΣ. Τυχόν υποχρεώσεις των υποτρόφων κα¬ 
θορίζονται με απόφαση της Συνέλευσης του Τμήματος. Η 
χορήγηση τιμητικών υποτροφιών γίνεται με μείωση του 
κόστους των διδάκτρων του επόμενου εξαμήνου κατά 
€500 στο/η φοιτητή/τρια με την υψηλότερη βαθμολογία. 

Εφόσον υπάρχουν περισσότεροι του ενός με την ίδια 
ως άνω βαθμολογία θα γίνεται κλήρωση μεταξύ τους 
ενώπιον της Συντονιστικής Επιτροπής. 

7. Είναι δυνατή η διαγραφή φοιτητή από το ΠΜΣ με 
απόφαση της Συνέλευσης του Τμήματος κατόπιν εισή¬ 
γησης της ΣΕ-ΠΜΣ. Μεταξύ των λόγων για διαγραφή 
φοιτητή περιλαμβάνονται οι ακόλουθοι: 

ί. Αντιγραφή στις εξετάσεις ή στην εκπόνηση εργασιών 
ή στην επίλυση ασκήσεων, ανάρμοστη συμπεριφορά και 
λοιπά παραπτώματα που δεν συνάδουν με την ιδιότητα 
του μεταπτυχιακού φοιτητή. 

ϋ. Χρήση ιδεών, μεθόδων και αποτελεσμάτων ή αντι¬ 
γραφή μέρους εργασιών άλλων επιστημόνων χωρίς ανα¬ 
φορά σ' αυτούς στη μεταπτυχιακή διπλωματική τους 
εργασία ή σε άλλες εργασίες. 

ίϋ. Υπέρβαση του ορίου απουσιών σε τουλάχιστον ένα 
(1) μάθημα.Το όριο αυτό ανέρχεται στο 25%του συνόλου 
των προβλεπομένων ωρών διδασκαλίας ανά μάθημα. 

ίν. Μη επιτυχής εξέταση σε τουλάχιστον ένα (1) μάθη¬ 
μα κατά την επαναληπτική εξεταστική περίοδο. 

ν. Μη επιτυχής επανεξέταση της μεταπτυχιακής διπλω¬ 
ματικής εργασίας που εκπόνησε. 

νί. Μη τήρηση οποιοσδήποτε από τις υποχρεώσεις που 
αναφέρονται στο άρθρο 7 και 9 του παρόντος, χωρίς 
σοβαρή δικαιολογία. 

νϋ. Παρέλευση χρονικού διαστήματος ενός (1) ακα¬ 
δημαϊκού εξαμήνου μετά το πέρας της καθορισμένης 
διάρκειας σπουδών του φοιτητή για τη λήψη του διπλώ¬ 
ματος μεταπτυχιακών σπουδών χωρίς επιτυχή εξέταση 
ή επανεξέτασή του στη μεταπτυχιακή διπλωματική ερ¬ 
γασία που ανέλαβε να εκπονήσει με την εξαίρεση της 
παραγρ. 2 του άρθρου 7. 

νίϋ. Άρνηση του φοιτητή να καταβάλει τα προβλεπό- 
μενα τέλη φοίτησης του εξαμήνου ή μη καταβολή των 
τελών φοίτησης εντός των προθεσμιών που ορίζονται 
στον παρόντα Κανονισμό. 

8. Με απόφαση της Συνέλευσης του Τμήματος κατόπιν 
εισήγησης της ΣΕ-Π ΜΣ μπορεί να χορηγηθεί παράταση 
του προβλεπόμενου χρονικού ορίου του (νϋ) μετά από 
αίτηση του ενδιαφερομένου και μόνο για σοβαρούς ανυ- 
παίτιους λόγους, όπως υπηρεσιακοί λόγοι και λόγοι υγεί¬ 
ας. Σε κάθε περίπτωση η αίτηση του ενδιαφερομένου 
πρέπει να συνοδεύεται από τα σχετικά δικαιολογητικά. 

9. Για τη συμμετοχή τους στο ΠΜΣ «Τεχνοοικονομι- 
κή Διοίκηση Τηλεπικοινωνιακών Συστημάτων» οι με¬ 
ταπτυχιακοί φοιτητές καταβάλλουν τέλη φοίτησης που 
ανέρχονται στο ποσό των 4.000 ευρώ. Η καταβολή του 
τέλους γίνεται ως εξής: 

- Στην αρχή του Α εξαμήνου 1.500 ευρώ 

- Στην αρχή του Β εξαμήνου 1.500 ευρώ 

- Στην αρχή του Γ εξαμήνου 1.000 ευρώ 

10. Κάθε υποψήφιος, πριν εγγράφει, οφείλει να λαμβά¬ 
νει γνώση αυτού του Κανονισμού και να δηλώνει εγγρά- 
φωςότι αποδέχεται τους κανόνες λειτουργίας του ΠΜΣ. 

11. Για κάθε μάθημα υπάρχει ανώτατο όριο απουσιών, 
το οποίο ανέρχεται στο 25% του συνόλου των προβλε- 
πόμενων ωρών διδασκαλίας ανά μάθημα. Σε περίπτωση 
υπέρβασης του ορίου αυτού ο φοιτητής θεωρείται απο- 
τυχών στο μάθημα αυτό και τίθεται θέμα διαγραφής του 
φοιτητή. Το εν λόγω θέμα εξετάζεται από τη ΣΕ, η οποία 
γνωμοδοτεί σχετικά στη Συνέλευση του Τμήματος. 


12. Το ακαδημαϊκό ημερολόγιο καθώς και το ωρολό¬ 
γιο πρόγραμμα καταρτίζονται, στο πλαίσιο του ακαδη¬ 
μαϊκού ημερολογίου του Πανεπιστημίου Πειραιώς, με 
ευθύνη του Διευθυντή κάθε ΠΜΣ και εγκρίνονται από 
τη Συνέλευση. Στην αρχή κάθε περιόδου ανακοινώνε¬ 
ται το Ωρολόγιο Πρόγραμμα της περιόδου στο οποίο 
περιλαμβάνονται οι ημέρες και ώρες διδασκαλίας των 
μαθημάτων, οι ημερομηνίες άλλων εκδηλώσεων ή υπο¬ 
χρεώσεων, κ.λπ. 

Άρθρο 10 

Εξετάσεις - Έλεγχος Γνώσεων 

1 .Το εκπαιδευτικό έργο κάθε ακαδημαϊκού έτους διαρ¬ 
θρώνεται σε δύο εξάμηνα σπουδών, το χειμερινό και το 
εαρινό, έκαστο εκ των οποίων περιλαμβάνει τουλάχιστον 
10 εβδομάδες διδασκαλίας και 2 εβδομάδες εξετάσεων. 
Η παρακολούθηση των μαθημάτων/εργαστηρίων κ.λπ. 
είναι υποχρεωτική. Σε περίπτωση κωλύματος διεξα¬ 
γωγής μαθήματος προβλέπεται η αναπλήρωσή του. Η 
ημερομηνία και η ώρα αναπλήρωσης αναρτώνται στην 
ιστοσελίδα του ΠΜΣ. 

2. Η τελική αξιολόγηση και βαθμολογία στα επιμέρους 
μαθήματα του ΠΜΣ καθορίζεται από τον διδάσκοντα, ο 
οποίος μπορεί να οργανώσει κατά την κρίση του γραπτές 
ή και προφορικές εξετάσεις ή και να στηριχθεί σε εργα¬ 
σίες ή εργαστηριακές ασκήσεις. Η βαθμολόγηση γίνεται 
στην κλίμακα 0-10: από 0 έως και 4,99 αποτυχών και από 
5 έως και 10 επιτυχών. Η βαθμολογία των μαθημάτων 
κατατίθεται στη Γραμματεία του ΠΜΣ εντός 20 ημερών 
από τη λήξη της εξεταστικής περιόδου. 

3. Εάν μεταπτυχιακός φοιτητής αποτύχει στην εξέταση 
μαθήματος ή μαθημάτων, ούτως ώστε σύμφωνα με όσα 
ορίζονται στον Κανονισμό Μεταπτυχιακών Σπουδών 
θεωρείται ότι δεν έχει ολοκληρώσει επιτυχώς το πρό¬ 
γραμμα, εξετάζεται, ύστερα από αίτησή του, από τριμελή 
επιτροπή μελών ΔΕΠ του Τμήματος, τα μέλη της οποίας 
έχουν το ίδιο ή συναφές αντικείμενο με το εξεταζόμενο 
μάθημα και ορίζονται από τη Συνέλευση τουΤμήματος. 
Από την επιτροπή εξαιρείται ο υπεύθυνος της εξέτασης 
διδάσκων (παρ. 6, άρ. 34, ν4485/2017). 

Μεταπτυχιακή Διπλωματική Εργασία (ΜΔΕ) 

4. Η μεταπτυχιακή διπλωματική εργασία εκπονείται υπό 
την επίβλεψη ενός διδάσκοντος στο ΠΜΣ-ΜΔΕ (επιβλέ- 
πων) και εντάσσεται στο γνωστικό αντικείμενο του ΠΜΣ 
που ακολουθεί ο φοιτητής. Κάθε μεταπτυχιακή διπλωματι¬ 
κή εργασία πρέπει να αποδεικνύει προηγμένες θεωρητικές 
γνώσεις, πρακτικές δεξιότητες, κριτική σκέψη, ικανότητα 
στην ανάλυση και σύνθεση προβλημάτων και ερευνητική 
ικανότητα του μεταπτυχιακού φοιτητή. Μπορεί να αναφέ- 
ρεται σε εμπειρικά, θεωρητικά ή εφαρμοσμένα θέματα και 
να πραγματοποιείται σε συνεργασία με ιδιωτικό ή δημόσιο 
φορέα που ασχολείται με συναφή αντικείμενα. 

5. Στο τέλος του δευτέρου εξαμήνου κάθε κύκλου 
σπουδών, οι διδάσκοντες του ΠΜΣ καταθέτουν στο Δι¬ 
ευθυντή του ΠΜΣ καταλόγους θεματικών περιοχών για 
μεταπτυχιακές διπλωματικές εργασίες οι οποίοι δημο¬ 
σιοποιούνται στους φοιτητές με ευθύνη του Διευθυντή 
του ΠΜΣ. Οι μεταπτυχιακοί φοιτητές επιλέγουν θεματική 
περιοχή και επιβλέποντα και, με τη σύμφωνη γνώμη του, 
καταθέτουν σχετική αίτηση στη Γραμματεία του ΠΜΣ. 

Η ΣΕ-ΠΜΣ καταβάλλει προσπάθεια για την, κατά το 
δυνατό, ισοκατανομή των μεταπτυχιακών διπλωματι¬ 
κών εργασιών στους διδάσκοντες του ΠΜΣ, ορίζει τις 
τριμελείς εξεταστικές επιτροπές των μεταπτυχιακών δι¬ 
πλωματικών εργασιών και υποβάλλει σχετική εισήγηση 
στη Συνέλευση του Τμήματος προς έγκριση. 

Οι προθεσμίες εντός των οποίων υποβάλλονται οι αι¬ 
τήσεις εκπόνησης μεταπτυχιακών διπλωματικών εργασι¬ 
ών από τους φοιτητές καθορίζονται από την ΣΕ του ΠΜΣ. 

6. Η συγγραφή της μεταπτυχιακής διπλωματικής ερ¬ 
γασίας μπορεί να γίνει εκτός από την ελληνική και στην 
αγγλική γλώσσα. Στην περίπτωση αυτή θα πρέπει να 
υπάρχει ευρεία περίληψη και στην ελληνική γλώσσα. 

7. Η υποβολή της μεταπτυχιακής διπλωματικής ερ¬ 
γασίας προς εξέταση προϋποθέτει ότι ο φοιτητής έχει 
εξετασθεί επιτυχώς σε όλα τα μαθήματα του ΠΜΣ που 
ακολουθεί. 

8. Η εξέταση κάθε μεταπτυχιακής διπλωματικής ερ¬ 
γασίας περιλαμβάνει τη συνοπτική παρουσίασή της και 
την επίδειξη συστημάτων που τυχόν αναπτύχθηκαν στο 
πλαίσιο αυτής ενώπιον της αντίστοιχης τριμελούς εξε¬ 
ταστικής επιτροπής. Η τριμελής εξεταστική επιτροπή 
βαθμολογεί τη μεταπτυχιακή διπλωματική εργασία σε 
ειδικό έντυπο το οποίο υπογράφεται και από τα τρία 
μέλη της και παραδίδεται με ευθύνη του επιβλέποντος 
μέλους ΔΕΠ στη Γραμματεία του ΠΜΣ όπου φυλάσσεται. 

9. Είναι επιτρεπτή η αλλαγή θεματικής περιοχής και/ή 
επιβλέποντος της μεταπτυχιακής διπλωματικής εργασί¬ 
ας. Στη σχετική αίτηση αναφέρεται η νέα θεματική πε¬ 
ριοχή της μεταπτυχιακής διπλωματικής εργασίας και/ή 
ο νέος επιβλέπων, με τη σύμφωνη γνώμη του. Η αίτηση 
εξετάζεται από τη ΣΕ-ΠΜΣ κατά τα αναφερόμενα στην 
παρ. 5 του άρθρου αυτού και προωθείται στη Συνέλευση 
του Τμήματος προς έγκριση. 

10. Η εξέταση της μεταπτυχιακής διπλωματικής ερ¬ 
γασίας μπορεί να έχει έναρξη κατά την περίοδο της 
εξεταστικής του τρίτου εξαμήνου σπουδών του μετα¬ 
πτυχιακού φοιτητή. 

11. Οι μεταπτυχιακές διπλωματικές εργασίες εφόσον 
εγκριθούν από την εξεταστική επιτροπή, αναρτώνται 
υποχρεωτικά στον διαδικτυακό τόπο του Τμήματος 
(άρ. 34, παρ. 5 ν.4485/2017). Επίσης, γίνεται ηλεκτρονι¬ 
κή κατάθεση της διπλωματικής εργασίας από τον ίδιο 
τον φοιτητή, στο Ιδρυματικό Αποθετήριο ΔΙΩΝΗ της 
Βιβλιοθήκης του Πανεπιστημίου Πειραιώς, σύμφωνα 
με απόφαση της Συγκλήτου. 

12. Σε περίπτωση μη επιτυχούς εξέτασης της μετα¬ 
πτυχιακής διπλωματικής εργασίας, η τριμελής εξετα¬ 
στική επιτροπή είναι δυνατόν να την αναπέμψει μία (1) 
φορά. Η επανεξέταση της μεταπτυχιακής διπλωματικής 
εργασίας μπορεί να πραγματοποιηθεί εντός χρονικού 
διαστήματος από έναν (1) έως τρεις (3) μήνες από την 
ημερομηνία της ανεπιτυχούς εξέτασης και αναπομπής. 
Στην περίπτωση αυτή παρατείνεται η διάρκεια σπουδών 
κατά τρεις (3) μήνες. 

13. Για την απόκτηση ΔΜΣ κάθε μεταπτυχιακός φοι¬ 
τητής οφείλει να παρακολουθήσει και να εξεταστεί επι- 
τυχώς στο σύνολο των προσφερόμενων μαθημάτων 
του ΠΜΣ και να εκπονήσει μεταπτυχιακή διπλωματική 
εργασία, συγκεντρώνοντας ενενήντα (90) πιστωτικές 
μονάδες. 


14.0 βαθμός του ΔΜΣ καθορίζεται από τους βαθμούς 
των μαθημάτων του Προγράμματος και το βαθμό της 
μεταπτυχιακής εργασίας με τρόπο που αποφασίζει η 
Συνέλευση. Ο βαθμός του ΔΜΣ με ευθύνη της Γραμμα¬ 
τείας, καταχωρείται στον ατομικό φάκελο του φοιτητή. 

15. Τα γραπτά φυλάσσονται υποχρεωτικά και με επιμέ¬ 
λεια του διδάσκοντος για δύο (2) χρόνια. Μετά την πάρο¬ 
δο του χρόνου αυτού τα γραπτά παύουν να έχουν ισχύ 
και καταστρέφονται, εκτός αν εκκρεμεί σχετική ποινική, 
πειθαρχική ή οποιαδήποτε άλλη διοικητική διαδικασία. Η 
καταστροφή τους είναι καλύτερα να γίνεται σε συσκευές 
καταστροφής εγγράφων του Ιδρύματος και τα προϊόντα 
της καταστροφής να ανακυκλώνονται. 

Άρθρο 11 

Ανάθεση διδασκαλίας - διδάσκοντες στο ΠΜΣ 

1. Οι διδάσκοντες του ΠΜΣ, προέρχονται, κατά 60%, από: 

- μέλη Δ.Ε.Π. του Τμήματος, 

- μέλη Ε.Ε.Π., Ε.ΔΙ.Π. και Ε.Τ.Ε.Π. του Τμήματος, κατόχους 
διδακτορικού διπλώματος εκτός κι αν το γνωστικό τους 
αντικείμενο είναι εξαιρετικής και αδιαμφισβήτητης ιδι¬ 
αιτερότητας για το οποίο δεν είναι δυνατή ή συνήθης η 
εκπόνηση διδακτορικής διατριβής, 

- ομότιμους καθηγητές (άρ. 69, ν. 4386/2016) και αφυ- 
πηρετήσαντα μέλη Δ.Ε.Π. του οικείου Τμήματος, 

- διδάσκοντες σύμφωνα με το π.δ. 407/1980 (Α' 112), 

- επιστήμονες αναγνωρισμένου κύρους είτε κάτο- 
χους διδακτορικού διπλώματος είτε εξαιρετικής τεχνι¬ 
κής εμπειρίας, οι οποίοι μπορεί να απασχολούνται ως 
ακαδημαϊκοί υπότροφοι με απόφαση της Συνέλευσης 
και πράξη του Προέδρου του οικείου Τμήματος για τη 
διεξαγωγή διδακτικού και ερευνητικού έργου, καθορι¬ 
ζόμενου με τη σύμβαση που υπογράφεται μεταξύ του 
ακαδημαϊκού υποτρόφου και του Πρύτανη του οικείου 
ΑΕΙ. [...] (παρ. 7, άρ. 29, ν. 4009/2011). 

2. Με αιτιολογημένη απόφαση της Συνέλευσης το Τμή¬ 
ματος ανατίθεται διδασκαλία σε: 

- μέλη ΔΕΠ άλλων Τμημάτων του ίδιου ή άλλου ΑΕΙ, 

- ερευνητές από ερευνητικά κέντρα του αρ. 13Α, 
ν.4310/2014, της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών, - επι¬ 
σκέπτες καταξιωμένους επιστήμονες από την ημεδαπή ή 
την αλλοδαπή,που έχουν θέση ή προσόντα καθηγητή ή 
ερευνητή σε ερευνητικό κέντρο, καλλιτέχνες ή επιστήμο¬ 
νες αναγνωρισμένου κύρους με εξειδικευμένες γνώσεις 
ή σχετική εμπειρία στο γνωστικό αντικείμενο του ΠΜΣ, 

- επισκέπτες μεταδιδακτορικούς ερευνητές, Έλληνες ή 
αλλοδαπούς νέους επιστήμονες, κάτοχους διδακτορικού 
διπλώματος (παρ. 7, άρ. 16, ν. 4009/2011) ή γίνονται νέες 
προσλήψεις/συμβάσεις σύμφωνα μετά ανωτέρω (παρ. 1, 
2, 5 και 6, αρ. 36, ν. 4485/2017). 

3. Η ανάθεση διδασκαλίας μαθημάτων, σεμιναρίων και 
ασκήσεων του ΠΜΣ γίνεται ύστερα από εισήγηση της ΣΕ 
και έγκριση της Συνέλευσης του Τ μήματος. 

Άρθρο 12 

Τίτλος Σπουδών 

1. Το Δίπλωμα Μεταπτυχιακών Σπουδών (ΔΜΣ) είναι 
δημόσιο έγγραφο. Ο τύπος του ορίζεται με απόφαση της 
Συγκλήτου.Το ΔΜΣ συντάσσεται στην ελληνική γλώσσα. 

Σε περίπτωση λειτουργίας αγγλόφωνου ΠΜΣ το ΔΜΣ 
συντάσσεται στην ελληνική και σε όποια άλλη γλώσσα 
αναφέρεται ρητά στην ιδρυτική απόφαση του ΠΜΣ. 

2. Το ΔΜΣ που απονέμει το ΠΜΣ που διοργανώνεται 
από έναΤμήμα υπογράφεται από τον Πρύτανη, τον Πρό¬ 
εδρο του Τμήματος και τον Γραμματέα του Τμήματος. 

3.0 βαθμόςτου Διπλώματος χαρακτηρίζεται ως εξής: 
από 5 έως 6.49 ΚΑΛΩΣ, από 6.50 έως 8.49 ΛΙΑΝ ΚΑΛΩΣ 
και από 8.50 έως 10 ΑΡΙΣΤΑ. 

4. Το βιβλίο διπλωματούχων μεταπτυχιακών φοιτη¬ 
τών υπογράφεται απότον Γραμματέα τουΤμήματος,τον 
Πρόεδρο του Τμήματος και τον Πρύτανη του Πανεπι¬ 
στημίου. 

5. Στο ΔΜΣ επισυνάπτεται Παράρτημα Διπλώματος 
στην ελληνική και αγγλική γλώσσα σύμφωνα με τις δι¬ 
ατάξεις του άρθρου 15 του ν. 3374/2005 (ΦΕΚ 189, τ.Α') 
και της υπουργικής απόφασης Φ5/89656/Β3/13-8-2007 
(ΦΕΚ 1466, τ.Β'). 

6. Εφόσον ο μεταπτυχιακός φοιτητής έχει εκπληρώσει 
όλες του τις υποχρεώσεις ανακηρύσσεται διπλωματού¬ 
χος του ΠΜΣ. 

Άρθρο 13 
Ορκωμοσία 

1. Φοιτητής/φοιτήτρια που ολοκλήρωσε επιτυχώς 
τις μεταπτυχιακές σπουδές του/της, ορκίζεται ενώπιον 
του Αντιπρύτανη ή του Κοσμήτορα ως εκπροσώπου του 
Πρύτανη καιτου ΠροέδρουτουΤμήματος. Η ορκωμοσία 
δεν αποτελεί συστατικό τύπο της επιτυχούς περάτωσης 
των σπουδών, είναι όμως αναγκαία προϋπόθεση για τη 
χορήγηση του μεταπτυχιακού διπλώματος. Πριν απάτην 
ορκωμοσία μπορεί να χορηγείται στους αποφοίτους σχε¬ 
τική βεβαίωση επιτυχούς περάτωσης των μεταπτυχια¬ 
κών σπουδών τους. 

2. Το τελετουργικό της ορκωμοσίας συμπεριλαμβανο¬ 
μένου του όρκου για τους απόφοιτους του ΠΜΣ, ορίζεται 
με απόφαση της Συγκλήτου. 

Άρθρο 14 
Υποδομή ΠΜΣ 

1. Για την εύρυθμη λειτουργία του ΠΜΣ θα διατεθούν 
αίθουσες διδασκαλίας και σεμιναρίων, αμφιθέατρα εξο¬ 
πλισμένα με οπτικοακουστικά μέσα και εργαστήρια του 
Ιδρύματος. 

2. Η χρηματοδότηση του ΠΜΣ μπορεί να προέρχεται 
από: τέλη φοίτησης ύψους 4.000 ευρώ. 

3. Κατά τη λήξη της θητείας της ΣΕ, με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου και 
των λοιπών δραστηριοτήτων του Π.Μ.Σ., ο οποίος κατα¬ 


τίθεται στο Τμήμα Ψηφιακών Συστημάτων (παρ. 2, άρ. 44, 
ν.4485/2017). Ο εν λόγω απολογισμός με ευθύνη της 
Κοσμητείας αποστέλλεται αμελλητί στα μέλη της ΕΣΕ 
(παρ. 5, άρ. 44, ν. 4485/2017). 

4. Στο τέλος κάθε εξαμήνου, πραγματοποιείται αξι¬ 
ολόγηση κάθε μαθήματος και κάθε διδάσκοντος από 
τους μεταπτυχιακούς φοιτητές. Η εσωτερική και εξωτε¬ 
ρική αξιολόγηση του ΠΜΣ καθώς και η διασφάλιση και 
πιστοποίηση της ποιότητας, θα γίνεται σύμφωνα με τις 
διατάξεις του ν. 4009/2011 (Α' 189) και τις διατάξεις του 
άρθρου 44 του ν. 4485/2017. 

Άρθρο 15 

Καταστροφή εγγράφων 

Τα χρονικά όρια για την καταστροφή των εγγράφων 
που τηρούνται στη Γραμματεία του ΠΜΣ ορίζονται ως 
ακολούθως: 

ί) Οι αιτήσεις των υποψηφίων που δεν έγιναν δεκτοί 
στο ΠΜΣ, καταστρέφονται μετά πάροδο ενός (1) ακα¬ 
δημαϊκού έτους. 

ϋ)Ταπαρουσιολόγιατων μαθημάτων καταστρέφονται 
μετά πάροδο ενός (1) ακαδημαϊκού έτους από το εξάμη¬ 
νο συμπλήρωσής τους. 

ίϋ) Οι εργασίες των μεταπτυχιακών φοιτητών και τα 
γραπτά των εξετάσεων καταστρέφονται μετά πάροδο 
δύο (2) ακαδημαϊκών ετών. 

Άρθρο 16 

Τροποποιήσεις Κανονισμού Λειτουργίας 

1. Οι διατάξεις του παρόντος Κανονισμού μπορούν να 
τροποποιούνται μετά την έγκρισή τους από τα αρμόδια 
όργανατουΤμήματος καιτου Πανεπιστημίου Πειραιώς. 

2. Κάθε θέμα που προκύπτει κατά τη λειτουργία του 
ΠΜΣ και δεν ρυθμίζεται από την ισχύουσα νομοθεσία και 
τον παρόντα Κανονισμό επιλύεται τα αρμόδια όργανα 
του Πανεπιστημίου Πειραιώς. 

Άρθρο 17 

Μεταβατικές Διατάξεις 

Οι φοιτητές που εισήχθησαντο ακαδημαϊκό έτος 2017- 
2018 θα περατώσουν τις σπουδές τους σύμφωνα με τις 
διατάξεις του προηγούμενου κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Ιουνίου 2018 

Ο Πρύτανης 

ΑΓΓΕΛΟΣ ΚΟΤΙΟΣ 

